b'\n_START_ARTICLE_\nAleksanteri (elokuva)\n_START_SECTION_\nArvioita\n_START_PARAGRAPH_\nTurun Sanomien P\xc3\xa4ivi Valotie on pettynyt, ettei isolla budjetilla tehdyss\xc3\xa4 Aleksanterissa ole muuta suurta kuin sen kolmetuntinen pituus. \xe2\x80\x9dDramatisoinniltaan \xc3\xa4llistytt\xc3\xa4v\xc3\xa4n tasapaksun ja huippukohdiltaan olemattoman el\xc3\xa4m\xc3\xa4kerran nimihenkil\xc3\xb6 j\xc3\xa4\xc3\xa4 et\xc3\xa4iseksi hahmotelmaksi, jonka persoonasta, kehityksest\xc3\xa4 suurmieheksi ja teoista on vaikea kiinnostua, vaikka elokuvan p\xc3\xa4\xc3\xa4paino ei olekaan sotaisissa toimintakohtauksissa vaan henkil\xc3\xb6suhteiden kuvauksessa.\xe2\x80\x9d Valotien mielest\xc3\xa4 parasta elokuvassa on se, ettei se sorru musiikkivideotyyliseksi nuoren yleis\xc3\xb6n fantasiaseikkailuksi.'